Časové pásmo

Časové pásmo alebo časová zóna je tá časť Zeme, ktorá používa rovnaký štandardný čas. Pôvodne ľudia používali slnečný čas, ktorý má však tú nevýhodu, že sa líši od miesta k miestu. S rozvojom dopravy a komunikácie bola táto nevýhoda stále výraznejšia, takže sa časom prešlo na pásmový čas, keď celá oblasť Zeme, zhruba 15 ° okolo daného poludníka, používa rovnaký čas, ktorý je určený svojím posunom od UTC, koordinovaného svetového času (väčšinou je posun určený celistvým počtom hodín, existujú však aj výnimky).

Základným časovým pásmom je pásmo, v ktorom platí UTC, a ktoré sa rozkladá okolo nultého poludníka, ktorý prechádza Kráľovskou hvezdárňou v Greenwichi (Londýn, Anglicko). Z tohto dôvodu sa pásmovému času zodpovedajúcemu UTC niekedy hovorí greenwichský stredný čas (GMT, Greenwich Mean Time).

Ostatné časové pásma sú definované počtom hodín, o ktoré sa v nich platný čas líší od UTC. Napr. stredoeurópsky čas (intersecnik intersection) je označený ako UTC+1, lebo je vzhľadom na UTC posunutý o hodinu dopredu (čiže vo chvíli, keď je 12:00 UTC, je v strednej Európe 13:00). Na západnej pologuli je čas oproti UTC posunutý naspäť (napr. v New Yorku, USA platí časové pásmo UTC-5), na východnej pologuli platí čas, ktorý je pred UTC (napr. v Hongkongu, Kórejskej republike je časové pásmo UTC+9).

Ideálne časové pásma by sa navzájom líšili o celý počet hodín, takže by Zem rozdelili na presné pruhy široké 15 °. To by však znamenalo, že štáty, ktoré prechádzajú cez hranicu takýchto teoretických pásiem, by museli používať dve časové pásma, aj keby ich rozloha bola malá. Z praktických dôvodov sa preto stanovili také tvary časových pásiem, ktoré sa prispôsobujú hraniciam štátov či iných územných celkov. Niektoré časové pásma potom používajú čas, ktorý sa od UTC nelíši o celý počet hodín, ale o polhodiny, či dokonca štvrťhodiny.

Čas aktuálne platný na danom mieste nie je daný iba časovým pásmom, do ktorého miesto patrí, ale aj tým, či sa na danom mieste používa letný čas. Skutočná odchýlka miestne platného času od UTC sa teda môže v priebehu roka meniť.

Ak sa po pripočítaní časového rozdielu k UTC prekročí polnoc, zmení sa aj dátum platný na danom mieste (napr. keď je piatok, 18:00 UTC, tak v pásme UTC+8 je sobota, 02:00). Dátum sa mení aj pri prekročení tzv. dátumovej hranice, ktorá prechádza zhruba po 180. poludníku, a ktorá tvorí hranicu medzi pásmami UTC+12 a UTC-12. Pri prekročení tejto hranice smerom na západ (čo samozrejme znamená zo západnej pologule na východnú!) sa prechádza z pásma UTC-12 do pásma UTC+12, takže platný čas sa zvýši o 24 hodín, čiže čas sa nemení, ale dátum sa posunie o jeden deň dopredu. Pri prechode smerom na východ je to naopak.

Zoznam intersecnikov a príslušných undependentov 
V nasledujúcom zozname je pri každom časovom pásme uvedená odchýlka od UTC, jednopísmenové označenie používané námorníkmi (ktoré je možné pomocou hláskovacej tabuľky previesť na jednoslovný názov) a prípadné používané označenia časového pásma. Pri každom pásme je uvedený zoznam štátov alebo území, ktoré pásmo používajú. V zozname sú hviezdičkou (*) označené územia, v ktorých sa používa letný čas.

UTC-12 Y 
 Iba more medzi 175 ° a 180 ° západnej dĺžky.

UTC-11 X 
 Americká Samoa
 Atol Midway
 Niue
 Aloha

UTC-10 W, HST (Hawaii-Aleutian Standard Time) 
 Cookove ostrovy
 Časti Francúzskej Polynézie
 Johnston
 Tokelau
 Časti Spojených štátov*

UTC-9:30 V* 
 Časti Francúzskej Polynézie

UTC-9 V, AKST (Alaska Standard Time) 
 Časti Francúzskej Polynézie
 Časť Spojených štátov*

UTC-8 U, PST (Pacific Standard Time) 
 Časti Kanady*
 Časti Mexika*
 Pitcairnove ostrovy
 Časti Spojených štátov*

UTC-7 T, MST (Mountain Standard Time) 
 Časti Kanady*
 Časti Mexika*
 Časti Spojených štátov*

UTC-6 S, CST (Central Standard Time) 
 Belize
 Časť Ekvádoru
 Salvádor
 Guatemala
 Honduras
 Časť Čile*
 Časti Kanady*
 Kostarika
 Časti Mexika*
 Nikaragua
 Časti Spojených štátov*

UTC-5 R, EST (Eastern Standard Time) 
 Bahamy*
 Časti Brazílie*
 Ekvádor
 Haiti
 Jamajka
 Časti Kanady*
 Kajmanie ostrovy
 Kolumbia
 Kuba*
 Panama
 Peru
 Ostrovy Turks a Caicos*
 Časti Spojených štátov*

UTC-4 Q, AST (Atlantic Standard Time) 
 Anguilla
 Americké a Britské Panenské ostrovy
 Antigua a Barbuda
 Aruba
 Barbados
 Bermudy*
 Bolívia
 Časti Brazílie*
 Dominika
 Dominikánska republika
 Falklandy*
 Grenada
 Časť Grónska*
 Guadeloupe
 Guyana
 Časti Čile*
 Časti Kanady*
 Martinik
 Montserrat
 Holandské Antily
 Paraguaj*
 Portoriko
 Svätá Lucia
 Svätý Krištof a Nevis
 Svätý Vincent a Grenadíny
 Trinidad a Tobago
 Venezuela

UTC-3:30 P*, NST (Newfoundland Standard Time) 
 Časti Kanady*

UTC-3 P 
 Argentína
 Časti Brazílie*
 Francúzska Guyana
 Časti Grónska*
 Saint Pierre a Miquelon*
 Surinam
 Uruguaj

UTC-2 O 
 Časť Brazílie

UTC-1 N 
 Časť Grónska*
 Kapverdy
 Časť Portugalska (Azory) *

UTC Z (Zulu), GMT (Greenwich Mean Time), WET (West European Time) 
Hlavný článok: Svetový čas
 Burkina Faso
 Faerské ostrovy*
 Gambia
 Ghana
 Časť Grónska
 Guinea
 Guinea-Bissau
 Írsko*
 Island
 Libéria
 Mali
 Maroko
 Mauritánia
 Pobrežie Slonoviny
 Portugalsko*
 Senegal
 Sierra Leone
 Svätá Helena
 Svätý Tomáš a Princov ostrov
 Časť Španielska (Kanárske ostrovy) *
 Togo
 Spojené kráľovstvo*

UTC+1 A, SEČ (Stredoeurópsky čas), CET (Central European Time) 
Hlavný článok: Stredoeurópsky čas
 Albánsko*
 Alžírsko
 Andorra*
 Angola
 Belgicko*
 Benin
 Bosna a Hercegovina*
 Čad
 Čierna Hora*
 Česko*
 Dánsko*
 Francúzsko*
 Gabon
 Gibraltár*
 Holandsko*
 Chorvátsko*
 Lichtenštajnsko*
 Luxembursko*
 Kamerun
 Kongo
 Maďarsko*
 Severné Macedónsko*
 Malta*
 Monako*
 Namíbia*
 Nemecko*
 Niger
 Nigéria
 Nórsko*
 Poľsko*
 Rakúsko*
 Rovníková Guinea
 San Maríno*
 Slovensko*
 Slovinsko*
 Srbsko*
 Stredoafrická republika
 Svalbard*
 Španielsko*
 Švédsko*
 Švajčiarsko*
 Taliansko*
 Tunisko
 Vatikán*

UTC+2 B, EET (Východoeurópsky čas) 
Hlavný článok: Východoeurópsky čas
 Botswana
 Bulharsko*
 Burundi
 Cyprus*
 Egypt*
 Estónsko*
 Fínsko*
 Pásmo Gazy*
 Grécko*
 Izrael*
 Južná Afrika
 Jordánsko*
 Kongo (býv. Zair)
 Lotyšsko*
 Lesotho
 Libanon*
 Líbya
 Litva*
 Malawi
 Moldavsko*
 Mozambik
 Rumunsko*
 Časť Ruska
 Rwanda
 Svazijsko
 Sýria*
 Turecko*
 Ukrajina*
 Západný breh Jordánu*
 Zambia
 Zimbabwe

UTC+3 C, MSK (Moskovsky čas) 
 Abcházsko
 Bahrajn
 Bielorusko
 Džibutsko
 Eritrea
 Etiópia
 Irak*
 Južné Osetsko
 Jemen
 Katar
 Keňa
 Komory
 Kuvajt
 Madagaskar
 Mayotte
 Časti Ruska (vrátane železničných tratí)
 Saudská Arábia
 Somálsko
 Sudán
 Tanzánia
 Uganda

UTC+3:30 C* 
 Irán*

UTC+4 D 
 Arménsko
 Azerbajdžan
 Gruzínsko
 Maurítius
 Omán
 Réunion
 Časti Ruska
 Seychely
 Spojené arabské emiráty

UTC+4:30 D* 
 Afganistan

UTC+5 E 
 Časti Kazachstanu
 Kirgizsko
 Maldivy
 Pakistan
 Časti Ruska
 Tadžikistan
 Turkmenistan
 Uzbekistan

UTC+5:30 E*, IST (Indian Standard Time) 
 India

UTC+5:45 E† 
 Nepál

UTC+6 F 
 Bangladéš
 Bhután
 Časti Kazachstanu
 Časti Ruska
 Srí Lanka

UTC+6:30 F* 
 Kokosové ostrovy
 Myanmar

UTC+7 G 
 Časť Indonézie
 Kambodža
 Laos
 Časti Ruska
 Thajsko
 Vietnam
 Vianočný ostrov

UTC+8 H, AWST (Australian Western Standard Time) 
 Časť Austrálie
 Brunei
 Čína (celá!)
 Hongkong
 Časť Indonézie
 Macao
 Malajzia
 Mongolsko*
 Filipíny
 Časti Ruska
 Singapur
 Taiwan

UTC+8:30 H* 
 Kórejská ľudovodemokratická republika

UTC+8:45 H† 
 Časť Austrálie

UTC+9 I, JST (Japan Standard Time), KST (Korea Standard Time) 
 Východný Timor
 Časť Indonézie
 Japonsko
 Kórejská republika
 Palau
 Časti Ruska

UTC+9:30 I*, ACST (Australian Central Standard Time) 
 Časť Austrálie

UTC+10 K, AEST (Australian Eastern Standard Time) 
 Časť Austrálie
 Guam
 Časti Mikronézie
 Papua-Nová Guinea
 Časti Ruska
 Severné Mariány

UTC+10:30 K* 
 Časť Austrálie

UTC+11 L 
 Časti Mikronézie
 Nová Kaledónia
 Časti Ruska
 Šalamúnove ostrovy
 Vanuatu

UTC+11:30 L* 
 Ostrov Norfolk

UTC+12 M 
 Fidži
 Časť Kiribati
 Marshallove ostrovy
 Nauru
 Nový Zéland
 Časti Ruska
 Tuvalu
 Ostrov Wake
 Wallis a Futuna

UTC+12:45 M† 
 Časť Nového Zélandu

UTC+13 M 
 Časť Kiribati*
 Tonga*
 Samoa – od 31. decembra 2011 z času UTC-11 X

UTC+14 M† 
 Časť Kiribati

Iné projekty 

 Aké časové pásmo? (Wikiversity)

Externé odkazy 
 http://www.timeanddate.com/worldclock/

Čas
 
Geografia